Bekendes by Obama-lesing | Maroela Media
Charlize Theron is by die geleentheid in Johannesburg opgemerk. (Foto: Hooman Nouzouri/Twitter)
Duisende mense het Dinsdag by die Wanderers-stadion in Illovo, Johannesburg, byeengekom vir die 16de Nelson Mandela-lesing wat gelewer is deur die voormalige president van die VSA, Barack Obama.
Mandela sou Woensdag sy 100ste verjaardag gevier het.
Minstens 15 000 mense het akkreditasie gekry om die lesing by te woon. Dit sluit prominente leiers, presidente, staatshoofde en Afrika-koninklikes in.
Talle bekendes, soos die Oscar-bekroonde Suid-Afrikaanse aktrise, Charlize Theron, is in die skare opgemerk. Hooman Nourouzi, 'n senior kommunikasiebeampte in Afrika van die Britse departement van buitelandse sake, het 'n foto saam met dié blonde skoonheid op Twitter gedeel.
Tamaryn Green tydens die geleentheid. (Foto: Tamaryn Green/Twitter)
Tamaryn Green, Suid-Afrika se nuutverkose Mej. Suid-Afrika, het ook die geleentheid bygewoon. "Oor vyf minute gaan Barack Obama sy plek op die verhoog inneem. Ek is so opgewonde om hom te hoor praat," het sy by 'n foto op Twitter geskryf.
Owerhede het motoriste aangeraai om Corlettweg te vermy wat van 04:00 tot 23:00 tussen Ruud- en Ireneweg gesluit gaan wees. Slegs geakkrediteerde voertuie en voetgangers sal naby die stadion toegelaat word. Polisie- en metropolisiebeamptes is in die gebied ontplooi om veiligheid te verseker.
Obama se lesing gaan oor die vernuwing van Mandela se nalatenskap en lesse om aktiewe burgerskap in 'n veranderende wêreld te bevorder.
Barack Obama Charlize Theron Johannesburg Mej. SA
Nie verniet nie, dankie. Hou ook maar verby.
Hardwerkende mense wat bekommerd is oor die Ekonomie hou hulle nie op met snert nie!
Baie hartseer dag eindelik. Obama prys SA vir die menseregte….
Stem saam met Ria Nel. Tronke vol kerke leeg. Mense moet meer na Ons Hemelse Vader opkyk en nie van almal afgode maak nie dan sal ons land dalk weer word wat dit was.
Op 'n ander noot: ek verneem Charlize skenk geld aan die EFF. Vir watter rede ook al. Ek weet nie of dit waar is nie, maar waar 'n rokie trek……….. Ek ondersteun geen tydskrifte wat haar op die voorblad het, of 'n artikel oor haar skryf. As ons almal saamstaan?????